**Հիմնավորում**

**«Հայաստանի Հանրապետության 2021 թվականի պետական բյուջեի մասին» ՀՀ օրենքում վերաբաշխում և փոփոխություններ,** **Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու և Արցախի Հանրապետության կառավարությանը միջպետական վարկ տրամադրելու, ՀՀ աշխատանքի և սոցիալական հարցերի նախարարությանը գումար հատկացնելու մասին» Կառավարության որոշման նախագծի ընդունման վերաբերյալ**

**1. Իրավական ակտի ընդունման անհրաժեշտությունը**

Ներկայացվող նախագծի նպատակը Արցախի բնակչության 2021թ. հոկտեմբեր ամսվա Էլեկտրաէներգիայի, գազամատակարարման և կապի ծառայությունների ծախսերի, ինչպես նաև Արցախի Հանրապետության 2021թ. պետական բյուջեով նախա­տեսված հոկտեմբեր ամսվա աշխատավարձերի, նպաստների, կենսաթոշակների, առողջա­պահության ծախսերի ֆինանսավորման համար ֆինանսավորում տրամադրելն է։

**1.1. Կարգավորման հարաբերությունների ներկա վիճակը և առկա խնդիրները**

Ստացվել է Արցախի Հանրապետության ֆինանսների նախարարի գրությունը Արցախի Հանրապետության 2021 թ. պետական բյուջեով նախատեսված հոկտեմբեր ամսվա աշխատավարձերի, նպաստների, կենսաթոշակների, առողջապահության ծախսերի, ինչպես նաև բնակչության՝ էլեկտրաէներգիայի, գազամատակարարման և կապի ծառայությունների ծախսերի ֆինանսավորման, կուտակային հատկացումների, կապիտալ ներդրումների, էկոնոմիկայի, գյուղատնտեսության ծրագրեր, պետական մարմինների հոդվածների, ՊՈԱԿ-ների ընթացիկ ծախսերի և պարտատոմսերի մարման նպատակով աջակցություն տրամադրելու վերաբերյալ:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ԱՀ 2021թ. պետական բյուջեի հոկտեմբեր ամսվա ծախսերը**   |  |  |  | | --- | --- | --- | |  |  | հոկտեմբեր - (հազ. ՀՀ դրամ) | | *1* | ***ԸՆԴԱՄԵՆԸ ԾԱԽՍԵՐ*** | **11,783,199.6** | |  | *այդ թվում՝* |  | |  | Դրամով վճարվող աշխատավարձեր և հավելավճարներ | 3,095,683.1 | |  | Կենսաթոշակներ | 1,233,304.2 | |  | Նպաստներ (երեխաների) | 349,355.0 | |  | Պետական բյուջեից համայնքների բյուջեներին տրվող դոտացիաներ | 245,700.0 | |  | Էլեկտրաէներգիայի, գազամատակարարման և կապի ծառայությունների սուբսիդավորում | 1,206,560.0 | |  | Առողջապահություն | 226,902.0 | |  | Սոցիալական և Կրթության ծրագրեր (տեղահանված քաղաքացիների հյուրանոցային և բնակարանային վարձի փոխհատուցում, զոհվածների գերեզմանների բարեկարգում, ամուսնության, ծնելիության նպաստներ և կրթության, մշակույթի, սպորտի ծրագրեր) | 507,650.0 | |  | Կուտակային հատկացումներ | 382,595.3 | |  | Կապիտալ ներդրումներ | 2,300,000.0 | |  | Այլ ծախսեր (էկոնոմիկայի, գյուղատնտեսության ծրագրեր, պետական մարմինների հոդվածների, ՊՈԱԿ-ների ընթացիկ ծախսեր և այլ) | 2,235,450.0 | |  |  |  | | *2* | ***ՊԱՐՏԱՏՈՄՍԵՐԻ ՄԱՐՈՒՄՆԵՐ*** | **1,689,930.2** | |  |  |  | |  | **ԸՆԴԱՄԵՆԸ** | **13,473,129.8** | |

Ադրբեջանի կողմից սանձազերծած պատերազմը հանգեցրել է Արցախի կառավարության բյուջետային եկամուտների, ինչպես նաև Արցախի բնակչության եկամուտների նվազեցմանը: Ներկայումս, Արցախի կառավարությունն առերեսվում է դժվարությունների՝ կապված 2021թ. բյուջեով ստանձնած պարտավորությունների կատարման հետ:

**1.2. Առկա խնդրի առաջարկվող լուծումը**

Հաշվի առնելով վերը նշվածը՝ առաջարկվում է ընդունել «Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին» նախագիծը։

**2. Կարգավորման առարկան**

Ներկայացված նախագծով առաջարկվում է ՀՀ 2021 թվականի պետական բյուջեով 1205 ծրագրում 12015 միջոցառման գծով նախատեսել 1,206,560.0 հազ. դրամ։ Գումարները Արցախի Հանրապետության կառավարությանը կտրամադրվեն նվիրատվության պայմանագրի հիման վրա՝ հոկտեմբեր ամսվա բնակչության՝ էլեկտրաէներգիայի, գազամատակարարման և կապի ծառայությունների ֆինանսավորման համար: Նախագծով նախատեսվում է նաև տրամադրել միջպետական վարկ՝ ի հաշիվ հարկային եկամուտների Արցախի Հանրապետությանը 12,266,569.8 հազար դրամի չափով՝ Արցախի Հանրապետության 2021թ. պետական բյուջեով նախատեսված հոկտեմբեր ամսվա աշխատավարձերի, նպաստների, կենսաթոշակների, առողջապահության ծախսերի, պարտատոմսերի մարման նպատակով։

**3. Իրավական ակտի կիրառման դեպքում ակնկալվող արդյունքը**

Նախագիծն ընդունվելու դեպքում ՀՀ 2021 թվականի պետական բյուջեից նվիրաբերության կարգով միջոցներ կհատկացվեն Արցախի Հանրապետության կառավարությանը՝ Արցախի բնակչության Էլեկտրաէներգիայի, գազամատակարարման և կապի ծառայությունների ֆինանսավորում և Արցախի Հանրապետությանը միջպետական վարկի տրամադրում։

**4. Տեղեկանք**

«Հայաստանի Հանրապետության 2021 թվականի պետական բյուջեի մասին» օրենքում վերաբաշխում և «Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին» Կառավարության որոշման նախագծի ընդունումից հետո այլ իրավական ակտերի ընդունման անհրաժեշտություն չի առաջանա, իսկ ՀՀ 2021 թվականի պետական բյուջեի ծախսերը կավելանան նշված չափով։

**5.** **Կապը ռազմավարական փաստաթղթերի հետ.**

Որոշման նախագիծը բխում է «Կառավարության 2021-2026թթ. ծրագիր» ծրագրի «1.Անվտանգություն և արտաքին քաղաքականություն» բաժնի դրույթներից: